NORAKSTS

|  |  |
| --- | --- |
| 20.11.2014. | Nr. 18/4 |

**PAR NEKUSTAMO ĪPAŠUMU PILSSALAS IELĀ 5, JELGAVĀ
 (KADASTRA NUMURS 0900 012 0012)**

(ziņo I.Škutāne)

 **Atklāti balsojot ar 13 balsīm PAR –** I.Jakovels, S.Stoļarovs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav,  **ATTURAS** – nav,

Saskaņā ar likuma “Par pašvaldībām” 14.panta pirmās daļas 2.punktu, 15.panta pirmās daļas 4. un 6.punktu, 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 6.punktu, 42.panta pirmo daļu, Jelgavas pilsētas domes 2014.gada 25.septembra lēmumu Nr.14/8 „Par nekustamo īpašumu Pilssalas ielā 5, Jelgavā (kadastra numurs 0900 012 0012)” un ņemot vērā Latvijas lauksaimniecības universitātes 2014.gada 14.oktobra vēstuli Nr.5.1-19/114 „Par nekustamā īpašuma nodošanu pašvaldībai bez atlīdzības”, lai nodrošinātu pašvaldības autonomo funkciju izpildi – izglītības nodrošināšanas, iedzīvotāju veselīga dzīvesveida un sporta veicināšanas, kā arī sporta infrastruktūras un materiāli tehniskās bāzes pilnveidošanas un attīstības jomā un ņemot vērā Jelgavas pilsētas attīstības programmā 2014.-2020.gadam plānoto Lielupes ūdenssporta bāzes rekonstrukciju un attīstību Pils salā - Jelgavas Bērnu un jaunatnes sporta skolas airēšanas bāzes rekonstrukciju un attīstību, pielāgošanu starptautiska mēroga sacensību prasībām,

**JELGAVAS PILSĒTAS DOME NOLEMJ:**

1. Pieņemt no Latvijas Republikas Zemkopības ministrijas Jelgavas pilsētas pašvaldības īpašumā bez atlīdzības nekustamo īpašumu Pilssalas ielā 5, Jelgavā (kadastra numurs 0900 012 0012) – zemes gabalu 5 059 m2 platībā un uz tā esošās ēkas: dienesta viesnīcu (kadastra apzīmējums 0900 012 0012 001), lauksaimniecības mašīnu ēku (kadastra apzīmējums 0900 012 0012 002) un noliktavu (kadastra apzīmējums 0900 012 0012 003) (turpmāk – Īpašums) pašvaldības funkciju nodrošināšanai.
2. Izdevumus, kas saistīti ar īpašuma tiesību reģistrāciju Jelgavas tiesas Zemesgrāmatu nodaļā uz Jelgavas pilsētas pašvaldības vārda segt no pamatbudžeta izdevumu programmas „Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901.) esošajiem līdzekļiem.
3. Noteikt, ka Īpašums nepieciešams likuma „Par pašvaldībām” 15.panta pirmās daļas 4. un 6.punktā noteiktajām pašvaldības autonomajām funkcijām – izglītības nodrošināšanai, iedzīvotāju veselīga dzīvesveida un sporta veicināšanai, kā arī sporta infrastruktūras un materiāli tehniskās bāzes pilnveidošanas un attīstības jomai.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 20.novembrī